IMISLab/GreekWikipedia huggingface dataset:
Αρτσίλ Ταλακβάτζε

Ο Αρτσίλ Ταλακβάτζε (γεωργιανά: არჩილ თალაკვაძე ; γεννημένος στις 16 Ιανουαρίου 1983) είναι Γεωργιανός πολιτικός. Είναι Πρόεδρος του Κοινοβουλίου της Γεωργίας από τις 25 Ιουνίου 2019. Ήταν ο ηγέτης της κοινοβουλευτικής πλειοψηφίας του Γεωργιανού Ονείρου από το 2016 έως το 2019.

 Σπούδασε στο πρώτο σχολείο του Οζουργκέτι. Το 2006 αποφοίτησε από το Κρατικό Ιατρικό Πανεπιστήμιο της Τιφλίδας, με εξειδίκευση στη δημόσια υγεία και διαχείριση, και στη συνέχεια συνέχισε τις σπουδές του στο Γεωργιανό Ινστιτούτο Δημοσίων Υποθέσεων. Το 2015 έδωσε εξετάσεις στο London School of Economics με το Executive Management Program. Ο Αρτσίλ Ταλακβάτζε, σε διάφορες χρονικές περιόδους κατέλαβε τις ακόλουθες θέσεις: 2006 – 2007 ήταν συντονιστής έργου της USAID, 2007 – 2008 Υπεύθυνος Έργου του Γραφείου Δημοσίου Υπασπιστή, Σύμβουλος του Γραφείου του Δημοσίου Συνήγορος το 2008 – 2009. Το 2010 ήταν ο Σύμβουλος του Γραφείου του Δημοσίου Συνηγόρου σε θέματα διαχείρισης. Τα έτη 2011 – 2012 G3, USAID ήταν Αναπληρωτής Διευθυντής. Ήταν Υφυπουργός Σωφρονιστικών Καταστημάτων κατά τα έτη 2012 – 2014. Κάτα τα έτη 2014 – 2016 υπήρξε Αναπληρωτής Υπουργός Εσωτερικών της Γεωργίας. Το 2016, το μέλος του κόμματος «Γεωργιανό Όνειρο» Αρτσίλ Ταλακβάτζε εξελέγη με την πλειοψηφία στο κοινοβούλιο του Οζουργκέτι. Κατά τις εκλογές του 2012 και του 2016, ο Ταλακβάτζε ανέλαβε δύο διαφορετικές θέσεις στην κυβέρνηση – Αναπληρωτής Υπουργός Σωφρονιστικών Καταστημάτων και Αναπληρωτής Υπουργός Εσωτερικών της Γεωργίας. Η πρόεδρος του κοινοβουλίου της Γεωργίας Μανάνα Κομπαχίτζε εργάστηκε για τη συνταγματική μεταρρύθμιση και τις τροποποιήσεις (2018) με στόχο την αλλαγή του μοντέλου διακυβέρνησης και την ενίσχυση της θεσμικής δημοκρατίας. Ο Ταλακβάτζε ήταν ο εμπνευστής της νέας νομοθεσίας για την οδική ασφάλεια, με αποτέλεσμα τη μείωση κατά 14% των τροχαίων ατυχημάτων και των θυμάτων μέσα σε ένα χρόνο. Ο Ταλακβάτζε ηγήθηκε των πρωτοβουλιών της κοινοβουλευτικής πλειοψηφίας για τη μείωση της φτώχειας, τη φορολογική μεταρρύθμιση, την προστασία του περιβάλλοντος και τον έλεγχο των εκπομπών καυσαερίων. Ο Αρτσίλ Ταλακβάτζε υπηρέτησε ως διευθυντής προεκλογικής εκστρατείας για τον Κάχα Καλάτζε στην εκλογή δημάρχου Τιφλίδας το 2017. Έχει μια σύζυγο την Κετεβάν Μπουμπουτεϊσβίλι και δύο παιδιά.
Μπλάκφουτ

Με τη συλλογική ονομασία Μπλάκφουτ (Μαυροπόδαροι) είναι γνωστές τρεις φυλές ιθαγενών στην καναδική επαρχία Αλμπέρτα και μια φυλή ερυθρόδερμων στην πολιτεία Μοντάνα των ΗΠΑ. Μεταξύ τους αποκαλούνται με το όνομα Niitsitapii, οι Αληθινοί Άνθρωποι, κι έχουν κοινή γλώσσα και πολιτισμό.

 Οι Μπλάκφουτ ήταν ανεξάρτητη φυλή ισχυρών πολεμιστών, των οποίων τα εδάφη επεκτείνονταν από το σημερινό Έντμοντον του Καναδά μέχρι τη Μοντάνα και τα Βραχώδη Όρη. Η βασική κοινωνική μονάδα των Μπλάκφουτ, εκτός από την οικογένεια, ήταν η ομάδα, που περιλάμβανε από 80 έως 240 άτομα, περίπου 10 έως 30 σκηνές. Έτσι, το μέγεθος δεν ήταν ούτε αρκετά μικρό, ώστε να αμυνθεί ενάντια σε κάποια επίθεση ή να βγει για κυνήγι, αλλά ούτε κι αρκετά μεγάλο, ώστε να διευκολύνει τις μετακινήσεις. Κάθε ομάδα είχε έναν αρχηγό, ο οποίος απολάμβανε το σεβασμό των υπολοίπων. Τα μέλη είχαν τη δυνατότητα να εγκαταλείψουν την ομάδα τους και να ενταχθούν σε κάποια άλλη της ίδιας φυλής. Κατά τη διάρκεια του καλοκαιριού, οι επιμέρους ομάδες μαζεύονταν στις συγκεντρώσεις της φυλής, όπου σημαντικό ρόλο διαδραμάτιζαν οι πολεμικές κοινότητες. Η είσοδος σε μια τέτοια ομάδα προϋπέθετε γενναιότητα και θαρραλέα κατορθώματα. Οι Μπλάκφουτ ήταν νομαδικές φυλές. Το χειμώνα, ζούσαν στις χειμερινές κατασκηνώσεις τους, οι οποίες συνήθως βρίσκονταν σε μια δασωμένη κοιλάδα κάποιου ποταμού. Ο λόγος εν μέρει ήταν πως την ίδια περίοδο, οι βίσονες προφυλάσσονταν από τις καταιγίδες και το χιόνι σε δασώδεις περιοχές, όπου η μετακίνησή τους ήταν πιο αργή, κάνοντας τα έτσι εύκολη λεία. Την άνοιξη, οι βίσονες έβγαιναν στα ανοιχτά λιβάδια: οι Μπλάκφουτ καθυστερούσαν κάπως τη μετακίνησή τους, από το φόβο χιονοθύελλας, και ξεκινούσαν το κυνήγι μόνο όταν είχαν τελειώσει οι προμήθειές τους. Στα μέσα του καλοκαιριού, οι επιμέρους ομάδες μαζεύονταν για τη μεγάλη γιορτή της φυλής, τον Χορό του Ήλιου, όπου συσφίγγονταν οι κοινωνικοί δεσμοί ανάμεσα στα μέλη της φυλής. Το φθινόπωρο, ετοιμάζονταν για τη μετακίνηση στα χειμερινά τους καταφύγια. Οι Μπλάκφουτ διατήρησαν τον παραδοσιακό τρόπο ζωής βασισμένο στο κυνήγι του βίσονα μέχρι την εξαφάνιση του είδους ως το 1881, οπότε και αναγκάστηκαν να προσαρμοστούν στις νέες συνθήκες, που καθορίστηκαν από τον ερχομό των ευρωπαίων εποίκων. Στις Ηνωμένες Πολιτείες, περιορίστηκαν στην περιοχή που καθοριζόταν από τη Συνθήκη του Λάραμι το 1887, ενώ νωρίτερα, το 1877, οι Μπλάκφουτ του Καναδά με ανάλογη συνθήκη εγκαταστάθηκαν στη νότια Αλμπέρτα. Οι Μπλάκφουτ έπρεπε να προσαρμοστούν σε έναν εντελώς καινούριο τρόπο ζωής, ενώ παράλληλα μαστίζονταν από διάφορες ασθένειες που είχαν φέρει μαζί τους οι ευρωπαίοι έποικοι, άγνωστες σε αυτούς. Τελικά, κατάφεραν να επιβιώσουν οικονομικά, αναπτύσσοντας γεωργία, κτηνοτροφία και ελαφριά βιομηχανία, ενώ παράλληλα προσάρμοσαν στις νέες συνθήκες και τον πολιτισμό και τις παραδόσεις τους. Ο πληθυσμός τους έφτασε τους 16.000 στον Καναδά και τους 15.000 στις Ηνωμένες Πολιτείες. Blackfoot Country
Edinburgh Encyclopaedia

Η Edinburgh Encyclopædia (εγκυκλοπαίδεια του Εδιμβούργου) ήταν εγκυκλοπαίδεια 18 τόμων, έντυπη και δημοσιευμένη από τον Ουίλιαμ Μπλάκγουντ (William Blackwood) σε έκδοση του Ντέιβιντ Μπριούστερ (David Brewster) από το 1808 έως το 1830. Όντας ανταγωνιστική της Encyclopædia Britannica που εκδιδόταν επίσης στο Εδιμβούργο η Edinburgh Encyclopaedia θεωρείται γενικά δυνατότερη σε επιστημονικά ζητήματα, και τα περισσότερα επιστημονικά λήμματα γράφτηκαν από τον ίδιο τον εκδότη.

 Άλλοι συνεισφέροντες στην εγκυκλοπαίδεια ήταν οι Άνταμ Αντερσον, Τσαρλς Μπάμπατζ, Τόμας Καρλάιλ Ρόμπερτ Γκόρντον, Ρόμπερτ Έντμοντ Γκραντ, Τζον Λέσλι,, Χέντρι Λίστον, Τζον Γκίμπσον Λόκχαρτ και ο Τόμας Τέλφορντ. Το 1815 ο Ουΐλιαμ Έλφορντ Λιτς δημοσίευσε την πρώτη βιβλιογραφία εντομολογίας στην Edinburgh Encyclopædia. Οι Joseph Parker της Φιλαδέλφεια και Whiting & Watson της Νέας Υόρκης εκτύπωσαν τις αμερικανικές εκδόσεις, και τις δύο το 1832. Ο κατάλογος των μεγαλύτερων συνεισφορών, με αναφορές στα σχετικά λήμματα, δημοσιεύτηκε το 1830. David Brewster, επιμ. (1830). Edinburgh Encyclopaedia. Edinburgh: William Blackwood. Τομ.1 A to Anatomy Τομ.3 Astrophanometer to Bosworth Τομ.4 Botany to Browne Τομ.5 Brown to Cheltenham Τομ.6 Chemistry to Columbo Τομ.8 Divination to England Τομ.9 England to Fruit Τομ.10 Fuci to Herodotus Τομ.11 Herpetology to Ilay Τομ.12 Ilchester to Light Τομ.13 Lighthouse to Medicine Τομ.14 Medicine to Muscat Τομ.17 Polar Regions to ScotlandDavid Brewster, επιμ. (1832). Edinburgh Encyclopaedia. Philadelphia: Joseph and Edward Parker.
Α2 Εθνική ποδοσφαίρου ανδρών 2022-23

Η Super League 2 2022–2023, γνωστή ως Betsson Super League 2 για χορηγικούς λόγους, είναι η 4η σεζόν της Super League 2, του ελληνικού επαγγελματικού πρωταθλήματος δεύτερης κατηγορίας για ποδοσφαιρικούς συλλόγους, μετά την αναδιάρθρωση του συστήματος του ελληνικού πρωταθλήματος ποδοσφαίρου. Η σεζόν ξεκίνησε στις 6 Νοεμβρίου 2022 και ολοκληρώθηκε στις 20 Ιουνίου 2023.

 Το πρωτάθλημα διεξάχθηκε με 30 ομάδες και δύο ομίλους, το οποίο οφείλεται στην αναδιάρθρωση και κατάργηση της Football League. Στο πρωτάθλημα για δεύτερη συνεχόμενη χρονιά θα αγωνιστούν και οι Ομάδες Β του Ολυμπιακού, του ΠΑΟΚ, του Παναθηναϊκού και της ΑΕΚ. Οι ομάδες Β, ωστόσο, δεν είναι επιλέξιμες για άνοδο ή υποβιβασμό. Στις 22 Ιουλίου 2022, η Ελληνική Ποδοσφαιρική Ομοσπονδία αποφάσισε τον άμεσο προβιβασμό των νικητών και των δύο ομίλων, καταργώντας το προηγούμενο σύστημα πλέι οφ που υπήρχε την περασμένη σεζόν.Μια σημαντική αλλαγή που έγινε φέτος όσον αφορά τις συμμετοχές των ομάδων είναι πως ο νόμος 2725/1999 και το άρθρο 77Α, παρ. 7, ο οποίος λέει για απαγόρευση συμμετοχής σε ομάδες χωρίς πιστοποιητικό, έχει διαφοροποιηθεί και πλέον προβλέπει αφαίρεση 5-10 βαθμών για κάθε παράβαση. Παράλληλα υπάρχει απαγόρευση συμμετοχής ή ανάκληση πιστοποιητικού εάν ένας μέτοχος μιας ΠΑΕ έχει καταδικαστεί με αμετάκλητη δικαστική απόφαση. Παράλληλα, δύο ομάδες από την περσινή περίοδο η Ξάνθη και ο Εργοτέλης αποσύρθηκαν από το πρωτάθλημα και τα κενά τους τα κάλυψαν η 5η και η 6η ομάδα των ειδικών μπαράζ ανόδου της Γ' Εθνικής, Ηλιούπολη και Π.Α.Ο. Ρουφ. Επίσης και ο 7ος των μπαράζ , Ηρακλής Λάρισας , επιλέχθηκε τελικά από την Γ' Εθνική να καλύψει το κενό του Αγροτικού Αστέρα, που είχε τερματίσει 3ος αλλά δεν του επιτράπηκε η συμμετοχή στη SuperLeague 2. Προβιβάστηκε στη Super League 1 ΛεβαδειακόςΥποβιβάστηκαν στην Γ΄ Εθνική Πιερικός Καβάλα Ολυμπιακός Βόλου Τρίκαλα Ρόδος Ζάκυνθος Καραϊσκάκης Άρτας (δήλωσε συμμετοχή στην Β' ΕΠΣ Άρτας) Αστέρας Βλαχιώτη (δήλωσε συμμετοχή στην Α' ΕΠΣ Λακωνίας)Δε δήλωσαν συμμετοχή Ξάνθη (αδρανοποιήθηκε) Εργοτέλης (δήλωσε συμμετοχή στην Α1 ΕΠΣ Ηρακλείου) Επίσημος ιστότοπος
Μεγάλη Δούκισσα Αλεξάνδρα Αλεξάνδροβνα της Ρωσίας

Η Μεγάλη Δούκισσα Αλεξάνδρα Αλεξάνδροβνα της Ρωσίας (Великая Княгиня Александра Александровна Романова/Velikaya Knyaginya Aleksandra Aleksandrovna Romanova, 30 Αυγούστου 1842 - 10 Ιουλίου 1849) ήταν κόρη του Τσάρου της Ρωσίας Αλέξανδρου Β΄.

 Γεννήθηκε στις 30 Αυγούστου 1842 στο Χειμερινό Παλάτι, και ήταν το μεγαλύτερο παιδί και κόρη του Αλέξανδρου Β΄ της Ρωσίας και της Μαρίας της Έσσης. Ο θάνατός της από βρεφική μηνιγγίτιδα κατέστρεψε τους γονείς της. Η μητέρα της εξακολουθούσε να την θρηνεί, δεκαετίες μετά το θάνατό της.Ο Ίγκαρ έγραψε επίσης ότι το όνομα Αλεξάνδρα θεωρήθηκε άτυχο στην οικογένεια Ρομανόφ από τα τέλη του 19ου αιώνα, επειδή ως έφεραν το όνομα "Αλεξάνδρα" είχαν πεθάνει όταν ήταν παιδιά ή στην εφηβεία τους. Το βρετανικό κοινό αναρωτήθηκε γιατί καμία από τις κόρες της Τσαρίνας δεν έλαβε το όνομά της προς τιμήν της. Ο Ίγκαρ εξήγησε ότι το όνομα δεν χρησιμοποιήθηκε, παρά το γεγονός ότι Αλεξάνδρα ήταν το όνομα της μητέρας τους, και θεωρήθηκε τόσο άτυχο. Άλλες κακότυχες που λεγόντουσαν Αλεξάνδρα ήταν η Μεγάλη Δούκισσα Αλεξάνδρα Πάβλοβνα, η Μεγάλη Δούκισσα Αλεξάνδρα Νικολάγιεβνα και η Μεγάλη Δούκισσα Αλεξάνδρα Γεωργίεβνα. Ο Ίγκαρ αναφέρει ότι και άλλοι κλάδοι της οικογένειας είχαν ονομάσει τις κόρες τους Αλεξάνδρα, αλλά καμία δεν έζησε μέχρι την ηλικία των εικοσιενός ετών.Πέθανε στις 10 Ιουλίου 1849 στο Χειμερινό Παλάτι σε ηλικία 6 ετών. Είναι θαμμένη στον Καθεδρικό Ναό Πέτρου και Παύλου στην Αγία Πετρούπολη. Grey, Ian (2016). The Romanovs. New Word City. σελ. 67. ISBN 978-1-61230-954-5. Margaret Eagar, Six Years at the Russian Court, 1906. Radzinsky, Edvard (2005). Alexander II: The Last Great Tsar. Free Press, a division of Simon and Schuster, Inc. (ISBN 978-0-7432-7332-9) Van Der Kiste, John (2004). The Romanovs 1818-1959 Sutton Publishing. (ISBN 0-7509-3459-X) Zeepvat, Charlotte (2004). The Camera and the Tsars. Sutton Publishing. (ISBN 0-7509-3049-7) thePeerage.com, Alexandra Alexandrovna Romanov, Grand Duchess of Russia
Πανέλα

Η πανέλα (ισπανικά: panela) ή ραπαντούρα (πορτογαλικά: rapadura) είναι ακατέργαστη ζάχαρη από ζαχαροκάλαμο, τυπική της Κεντρικής και Λατινικής Αμερικής. Είναι μια στερεή μορφή σακχαρόζης που προέρχεται από το βρασμό και την εξάτμιση του χυμού ζαχαροκάλαμου. Μη επεξεργασμένη, χρησιμοποιείται συνήθως στο Μεξικό, όπου υπάρχει εδώ και τουλάχιστον 500 χρόνια. Φτιαγμένος από θρυμματισμένο ζαχαροκάλαμο, ο χυμός συλλέγεται, βράζεται και χύνεται σε καλούπια, όπου σκληραίνει σε κομμάτια.Η πανέλα πωλείται σε πολλές μορφές, συμπεριλαμβανομένων υγρών, κοκκοποιημένων και στερεών τεμαχίων, και χρησιμοποιείται στην κονσερβοποίηση τροφίμων, καθώς και στη ζαχαροπλαστική, τα αναψυκτικά, το ψήσιμο και το ξύδι, τη μπύρα και την οινοποίηση.

 Ο κύριος παραγωγός της πανέλα είναι η Κολομβία (περίπου 1,4 εκατομμύρια τόνοι/έτος), όπου η παραγωγή της πανέλα είναι μία από τις σημαντικότερες οικονομικές δραστηριότητες, με τον υψηλότερο δείκτη κατανάλωσης πανέλα κατά κεφαλήν παγκοσμίως. Η πανέλα παράγεται επίσης στον Ισημερινό, στη Γουατεμάλα, στο Μεξικό, στον Παναμά, στο Περού, στη Χιλή, στη Βενεζουέλα, στη Βραζιλία και στη Βολιβία. Στην Κολομβία, η βιομηχανία πανέλα είναι μια σημαντική πηγή απασχόλησης, με περίπου 350.000 άτομα να εργάζονται σε σχεδόν 20.000 φάρμες πανέλα (trapiches). Το 2003, το κολομβιανό ζαχαροκάλαμο συνεισέφερε το 4,2% της αξίας της γεωργικής παραγωγής (χωρίς να υπολογιστεί ο καφές) και το 1,9% της εθνικής γεωργικής δραστηριότητας αυτής της χώρας. Εκείνο το έτος, ήταν 9ο σε συνεισφορές στην αξία παραγωγής. Οι κατασκευαστές και οι υποστηρικτές της πανέλα ισχυρίζονται ότι η ουσία είναι πιο υγιεινή από τη ραφιναρισμένη ζάχαρη, υποδηλώνοντας ότι έχει ανοσολογικά οφέλη, χαμηλότερο γλυκαιμικό δείκτη και υψηλότερη περιεκτικότητα σε μικροθρεπτικά συστατικά. Καραμελοποίηση Ζάχαρη φοίνικα Colombian Panela Production στο YouTube Production of Panela (in Spanish) στο YouTube
Γεώργιος Βήχος

Ο Γεώργιος Βήχος (Αθήνα, 11 Ιανουαρίου 1915- 19 Απριλίου 1990) ήταν Έλληνας δικηγόρος, πρωταθλητής της σκοποβολής (αθλητής του Πανελληνίου και του Παναθηναϊκού) και παράγοντας του αθλητισμού. Διετέλεσε νομάρχης σε πολλές ελληνικές πόλεις και ήταν ο ιδρυτής (1987) και ο πρώτος πρόεδρος της Ελληνικής Ένωσης των Συμμετασχόντων σε Ολυμπιακούς Αγώνες (ΕΣΟΑ).

 Σπούδασε Νομικά, Οικονομικά και Πολιτικές Επιστήμες στο Πανεπιστήμιο των Αθηνών. Κατά την περίοδο της Κατοχής ήταν εκδότης της παράνομης εφημερίδας Ελεύθερη Σκέψη και ανέπτυξε αντιστασιακή δράση. Παντρεύτηκε την Αλίκη Σταθάτου και απέκτησαν 1 κόρη. Ο πατέρας του, Ανδρέας (γ. 1877), ήταν πρωταθλητής της σκοποβολής (1916-25) και έλαβε μέρος στους Ολυμπιακούς Αγώνες του 1920 και του 1924. Ο Γεώργιος αγωνίστηκε στα 50μ. με καραμπίνα πρηνηδόν στους Ολυμπιακούς Αγώνες του 1936 και εν συνεχεία σε εκείνους του 1948 στα 25μ πιστόλι ταχείας βολής (ήρθε 36ος) και ξανά στα 50μ καραμπίνα πρηνηδόν , όπου ήρθε 40ός. Προπολεμικά, διακρίθηκε στο πιστόλι ταχύτητας, τόσο σε φοιτητικούς όσο και σε παγκόσμιους αγώνες. Την περίοδο 1935-1947 ο Γιώργος Βήχος κατέκτησε 5 μετάλλια στο Παγκόσμιο Πρωτάθλημα (2 ασημένια και 3 χάλκινα). Το 1931 έγινε πρόεδρος του Πανεπιστημιακού Ομίλου Αθηνών δια την Βαλκανικήν Συνενόησιν. To 1946 ανέλαβε -παράλληλα με την αθλητική του δραστηριότητα- την αρχηγεία του τμήματος σκοποβολής του Παναθηναϊκού και το οδήγησε σε σημαντικές επιτυχίες. Διορίστηκε από τον Κωνσταντίνο Καραμανλή πρώτος Γενικός Γραμματέας Αθλητισμού, με σκοπό να ανεξαρτητοποιηθεί ο αθλητισμός από το υπουργείο Παιδείας. Κατά τη θητεία του ως ΓΓΑ μεταξύ άλλων θεσμοθέτησε το ΠΡΟΠΟ και τον πρώτο Αθλητικό Νόμο. Το 1987 ίδρυσε την ΕΣΟΑ και την περίοδο από το 1985 ως το 1988 ήταν γενικός γραμματέας της Ελληνικής Ολυμπιακής Επιτροπής. Σε διεθνές επίπεδο, υπήρξε ο πρώτος Έλληνας Πρόεδρος παγκόσμιας αθλητικής ομοσπονδίας σε ολυμπιακό άθλημα, καθώς ανέλαβε επικεφαλής της Παγκόσμιας Ομοσπονδίας Σκοπευτικών Αθλημάτων. Ο Γεώργιος Βήχος πολέμησε στον ελληνοϊταλικό πόλεμο. Τον Φεβρουάριο του 1941 η υγεία του κινδύνευσε σοβαρά και νοσηλεύθηκε στο στρατιωτικό νοσοκομείο με κρυοπαγήματα δευτέρου βαθμού. Επί Κατοχής, ήταν από τα ιδρυτικά μέλη της οργάνωσης Εθνικό Κομιτάτο και έλαβε μέρος σε σαμποτάζ κατά των Γερμανών. Τον Οκτώβριο του 1942 έγινε γενικός γραμματέας του Εθνικού Κομιτάτου. «Όργανο» του Κομιτάτου ήταν η παράνομη εφημερίδα Ελεύθερη Σκέψη, την οποία εξέδιδε ο Βήχος. Ο Γεώργιος Βήχος χρημάτισε νομάρχης Τρικάλων (1949), Κεφαλληνίας, Κορινθίας, Κοζάνης (1949-1954) και Χανίων (1956-58) με μεγάλη επιτυχία. Κατήλθε στις εκλογές του 1974 και του 1977 με το Δημοκρατικό Κέντρο , χωρίς να καταφέρει να εκλεγεί βουλευτής. ιστότοπος ΕΣΟΑ, 22 χρόνια από το θάνατο του Γ. Βήχου, ανάκτηση 3-5-2013.
Μπρίτσισλαβ του Πολότσκ

Ο Μπρίτσισλαβ Ιζιασλάβιτς, ρωσ. Брячислав Изяславич (π. 997 - 1044) από τον Οίκο των Ρουρικιδών-Πολότσκ ήταν πρίγκιπας του Πολότσκ (1001-1004). Κατά τη διακυβέρνησή του το Πολότσκ ήταν σε πόλεμο με το Κίεβο και το Νόβγκοροντ.

 Ήταν γιος του Ιζιασλάβ πρίγκιπα του Πολότσκ. Το όνομά του ίσως φτιάχτηκε από το Βρατισλάβ ή το Βρόκλαβ. Γεννήθηκε στο Πολότσκ. Διαδέχθηκε τον πατέρα του το 1001 (ή τον αδελφό του Βσεσλάβ το 1003, που απεβίωσε μικρός), ενώ ήταν ακόμη ανήλικος. Όπως και ο πατέρας του, προσπάθησε να ανεξαρτητοποιηθεί από το Κίεβο. Αυτό έγινε αναπόφευκτο: σύμφωνα με το βαθμιδωτό σύστημα διαδοχής, πρίγκιπας του Κιέβου γινόταν ο επόμενος αδελφός (και όχι ο μεγαλύτερος γιος), με τον όρο ότι ο πατέρας του είχε γίνει ηγεμόνας του Κιέβου. Αλλά ο πατέρας του είχε αποβιώσει 23 ετών και δεν είχε προλάβει να γίνει πρίγκιπας του Κιέβου, έτσι οι απόγονοί του εθεωρούντο izgoi (εξαιρετέοι της διαδοχής). Το 1015 κληρονόμησε από τον πάππο του Βλαδίμηρο Α΄ την πόλη Λουτσκ. Το 1020 λεηλάτησε το Νόβγκοροντ, όμως στην επιστροφή αντιμετώπισε ένα στρατό του θείου του Γιαροσλάβ Α΄ πρίγκιπα του Κιέβου. Στη μάχη του ποταμού Σούντομα ηττήθηκε και διέφυγε, αφήνοντας πίσω του τους αιχμαλώτους από το Νόβγκοροντ και τη λεία του. Ο Γιαροσλάβ Α΄ τον κυνήγησε και τον ανάγκασε να υπογράψει συμφωνία ειρήνης το 1021, ενώ του απέδωσε μόνο τις πόλεις Ουσβιάτ και Βιτέμπσκ. Παρά τη συμφωνία, οι εχθρότητες μεταξύ των δύο συνεχίστηκαν για έτη. Τελικά ο Μπρίτσισλαβ επέκτεινε την επικράτειά του και ίδρυσε την πόλη Μπράσλαβ. Απεβίωσε το 1044 στο Πολότσκ. Νυμφεύτηκε μία αγνώστου ονόματος γυναίκα και είχε τέκνο: Βσεσλάβ π. 1039-1101, πρίγκιπας του Πολότσκ και του Κιέβου.
Κώστας Καρπαθάκης

Ο Κώστας Καρπαθάκης (Πειραιάς, 1929-2019) ήταν Έλληνας παλαίμαχος ποδοσφαιριστής που αγωνιζόταν σαν επιθετικός. Αγωνίστηκε τις δεκαετίες του '40 και του '50 αποκλειστικά σε συλλόγους του Πειραιά.

 Γεννημένος στο Χατζηκυριάκειο του Πειραιά ξεκίνησε το ποδόσφαιρο από την τοπική ανεξάρτητη ομάδα Βύρωνα Χατζηκυριακείου και κατόπιν μεταπήδησε στον Αργοναύτη, όπου αγωνίστηκε 4 με 5 χρονιές και έκανε ντεμπούτο στο Πειραϊκό πρωτάθλημα. Το 1952 μεταγράφηκε στον Ολυμπιακό έπειτα από επιθυμία των Βαγγέλη και Γιάννη Χέλμη. Με τη φανέλα του Ολυμπιακού αγωνίστηκε 2 χρονιές, τη σεζόν 1952-53 και 1953-54 πετυχαίνοντας σύνολο σε 4 συμμετοχές 10 τέρματα την πρώτη χρονιά και σε 9 συμμετοχές 8 τέρματα τη δεύτερη για το Πειραϊκό πρωτάθλημα. Συνολικά με τη φανέλα του Ολυμπιακού πέτυχε 18 τέρματα για το πρωτάθλημα Πειραιά και 2 τέρματα για το κύπελλο Ελλάδας. Επίσης, το 1954 αγωνίστηκε στον αγώνα του τελικού κυπέλλου Ελλάδας 1953-54 εναντίον της Δόξας Δράμας κατακτώντας το κύπελλο. Τον Ιανουάριο του 1955 αποχώρισε από τον Ολυμπιακό και κατόπιν μεταπήδησε στην Προοδευτική, έπειτα από το ενδιαφέρον του προέδρου της Κυριάκου Βουλγαράκη. Στην Προοδευτική αγωνίστηκε μέχρι και το 1957, όποτε και τερμάτισε την ποδοσφαιρική του καριέρα. Με τη φανέλα της Προοδευτικής αγωνίστηκε επίσης στο Πειραϊκό πρωτάθλημα και τη σεζόν 1956-57 στο πρωτάθλημα Ελλάδας. Έπειτα από την απόσυρσή του από το ποδόσφαιρο, ξεκίνησε αποκλειστικά να εργάζεται για βιοποριστικούς λόγους στα καράβια. Από μικρός είχε εργαστεί σε πολλές δουλειές όπως μπετατζής, εργάτης κτλπ. Απεβίωσε τον Ιούλιο του 2019 στην ηλικία των 90 ετών και η κηδεία του τελέστηκε το Γ' Νεκροταφείο Αθηνών στη Νίκαια. "Κώστας Καρπαθάκης, ένας ξεχασμένος θρύλος", αφιέρωμα και συνέντευξη Κώστα Καρπαθάκη, koinoniki.gr Καρπαθάκης Κώστας, redarchivesblog.blogspot.com
Appetite for Destruction

Το Appetite for Destruction είναι το πρώτο άλμπουμ του αμερικανικού hard rock συγκροτήματος Guns N' Roses. Κυκλοφόρισε το 1987 από την Geffen Records και γνώρισε μεγάλη επιτυχία. Με 30.000.000 πωλήσεις, κρατά την θέση του debut album με τις περισσότερες πωλήσεις παγκοσμίως.

 Τα περισσότερα κομμάτια του άλμπουμ γράφτηκαν όταν το συγκρότημα έπαιζε στο Λος Άντζελες. Κομμάτια που θα εμφανίζονταν σε επόμενα άλμπουμ ήταν υπό σκέψη για το Appetite for Destruction, όπως τα Don't Cry & November Rain, τα οποία απορρίφθηκαν αφού η μοναδική μπαλάντα του άλμπουμ επιλέχθηκε να είναι το Sweet Child o' Mine.Για την παραγωγή επιλέχθηκε ο Μάικ Κλινκ , ο οποίος ήταν ο μόνος που ηχογράφησε το συγκρότημα ακριβώς όπως εκείνοι ήθελαν . Το τελικό budget του άλμπουμ ήταν περίπου 370.000 $ . Πολλά από τα κομμάτια του Appetite ήταν ακυκλοφόρητα κομμάτια γραμμένα από μέλη της μπάντας πριν αυτή ιδρυθεί, όπως το It's So Easy του Νταφ ΜαΚέγκαν, το Think About You του Ίζυ Στράντλιν, το Rocket Queen των Road Crew (πρώην συγκρότημα των Slash, ΜαΚέγκαν, Στίβεν Άντλερ) και το Anything Goes των Hollywood Rose (πρώην συγκρότημα των Αξλ Ρόουζ, Στράντλιν, Slash, Άντλερ). Άλλα κομμάτια ήταν εμπνευσμένα από γεγονότα της ζωής των μελών, όπως τα Welcome to the Jungle, Mr. Brownstone και Out ta Get Me.Οι πλευρές του βινυλίου και της κασσέτας δεν ονομάστηκαν "Α" & "Β", αλλά "G" & "R". Στην πλευρά G (Guns) βρίσκονται τραγούδια σχετικά με την δύσκολη ζωή και τα ναρκωτικά, ενώ στην πλευρά R (Roses) κομμάτια που μιλούν για έρωτα. Το αυθεντικό εξώφυλλο που προοριζόταν για το άλμπουμ απεικόνειζε έναν ρομποτικό βιαστή να τιμωρείται από έναν μεταλικό εκδικητή. Έπειτα από αποφυγή τοποθέτησης του άλμπουμ σε αρκετά καταστήματα, η δισκογραφική αποφάσισε να έχει την εικόνα αυτή εντός της συσκευασίας, αντικαθιστώντας το εξώφυλλο με ένα σταυρό που έφερε νεκροκεφαλές του κάθε μέλους, σχεδιασμένο από τον Μπίλυ Γουάιτ Τζούνιορ. Το επανακυκλοφορημένο βινύλιο το 2008 θα έφερε το αρχικό σχέδιο, ωστόσο η δισκογραφική άλλαξε την απόφασή της την τελευταία στιγμή. Στη μέση του εξωφύλλου αυτού, ωστόσο, βρίσκεται ο σταυρός, αλλά τα λογότυπα "Guns N' Roses" & "Appetite for Destruction" είναι δεξιά και αριστερά του σχεδίου, ακριβώς όπως στο αρχικό σχέδιο. Οι Guns N' Roses θεώρησαν το σχέδιο μια συμβολική έκφραση, με το ρομπότ να αντιπροσωπεύει την "επαναστατική" τάξη που καταστρέφει το περιβάλλον. Αξλ Ρόουζ - κύρια φωνητικά, πλήκτρα Slash - κιθάρα Ίζυ Στράντλιν - κιθάρα, φωνητικά Νταφ ΜαΚέγκαν - μπάσο, φωνητικά Στίβεν Άντλερ - ντραμς
Περιφερειακή Ενότητα Λήμνου

Η Περιφερειακή Ενότητα Λήμνου (Π.Ε. Λήμνου) είναι μία από τις 74 περιφερειακές ενότητες τοπικής αυτοδιοίκησης που δημιουργήθηκαν στην Ελλάδα το 2011 με το Πρόγραμμα Καλλικράτης, ως υποδιαιρέσεις των περιφερειών. Ανήκει στην Περιφέρεια Βορείου Αιγαίου και συγκροτήθηκε από τη γεωγραφική έκταση της τέως Επαρχίας Λήμνου του Νομού Λέσβου.

 Η Π.Ε. Λήμνου αποτελείται από δύο δήμους: Δήμος Λήμνου, με πρωτεύουσα τη Μύρινα. Δήμος Αγίου Ευστρατίου, με πρωτεύουσα τον Άγ. Ευστράτιο. Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης με αναθεωρημένο κατάλογο των περιφερειακών ενοτήτων Αρχειοθετήθηκε 2017-07-12 στο Wayback Machine.. Καλλικράτης (ΦΕΚ 1292/11/8/2010) Αρχειοθετήθηκε 2017-07-12 στο Wayback Machine.. Ιστοσελίδα Περιφ. Ενότητας Λήμνου
Μάχη του Κίνμπουρν

Η Μάχη του Κίνμπουρν διεξήχθη στις 14 Οκτωβρίου 1787, κατά τη διάρκεια του ρωσοτούρκικου πολέμου του 1787-1792, με αρχηγούς τον Ρώσο στρατηγό Αλεξάντερ Βασίλεβιτς Σουβόροφ και τον Γκαζί Χασάν Πασά και τελείωσε με την νίκη των Ρώσων.

 Στην αρχή του ρωσοτουρκικού πολέμου 1787-1792, ο Σουβόροφ ανέλαβε τη διοίκηση του σώματος στο Κίνμπουρν, το οποίο έπρεπε να φρουρεί τη Μαύρη Θάλασσα. Στην αρχή του πολέμου, οι Τούρκοι με μεγάλες δυνάμεις άρχισαν επίθεση στο οχυρό του Κίνμπουρν, το οποίο προστάτευαν 4000 Ρώσοι στρατιώτες με αρχηγό τον Σουβόροφ. Η Μάχη του Κίνμπουρν διεξήχθη στις 14 Οκτωβρίου 1787. Οι Τούρκοι έκαναν απόβαση με 5-6 χιλιάδες στρατιώτες. Αρχικά ο Σουβόροφ απαγόρευσε στους στρατιώτες να αντεπιτίθενται, αλλά όταν οι Τούρκοι έφτασαν 200 βήματα κοντά στο οχυρό, ο Σουβόροφ άρχισε την αντεπίθεση. Ως αποτέλεσμα, οι Τούρκοι άρχισαν να υποχωρούν. Στη μάχη, οι Τούρκοι έχασαν 4000 στρατιώτες. Για την άμυνα του Κίνμπουρν, ο Σουβόροφ έλαβε το Τάγμα του Αγίου αποστόλου Ανδρέα του Πρωτόκλητου, καθώς επίσης τραυματίστηκε 2 φορές κατά τη διάρκεια της μάχης. Широкорад А.Б. Русско-Турецкие войны (под общ. ред Тараса А.Е.) Minsk: Harvest, 2000.
Σωτήρης Αλεξανδρόπουλος

Ο Σωτήρης Αλεξανδρόπουλος (γενν. 26 Νοεμβρίου 2001) είναι Έλληνας διεθνής ποδοσφαιριστής, ο οποίος αγωνίζεται ως αμυντικός μέσος και κεντρικός μέσος για τον Ολυμπιακό, με δανεισμό από την Σπόρτινγκ Λισαβόνας.

 Ο Αλεξανδρόπουλος ξεκίνησε τα πρώτα του βήματα στον Παναθηναϊκό, στις ακαδημίες του οποίου αγωνιζόταν από το 2010. Το πρώτο του επίσημο παιχνίδι με την αντρική ομάδα το έκανε στις 20 Οκτωβρίου του 2019 στο Περιστέρι απέναντι στον Ατρόμητο, αντικαθιστώντας τον αρχηγό της ομάδας, Δημήτρη Κουρμπέλη.Στις 15 Ιουνίου 2021 επέκτεινε το συμβόλαιό του με τον Παναθηναϊκό μέχρι το καλοκαίρι του 2024.Πέτυχε το πρώτο του γκολ απέναντι στον Απόλλων Σμύρνης στην πρεμιέρα του πρωταθλήματος σε μια νίκη 4-0 υπέρ του Παναθηναϊκού. Τον Αύγουστο του 2022, εντάχθηκε στην Σπόρτινγκ Λισαβόνας, η οποία έβαλε στο συμβόλαιο του ρήτρα αποδέσμευσης 60 εκατομμύρια ευρώ. Ολυμπιακός (δανεισμός) Στις 3 Αυγούστου 2023, εντάχθηκε με μονοετή δανεισμό στον Ολυμπιακό.Πέτυχε το πρώτο του γκολ με τον Ολυμπιακό στο δεύτερο αγώνα του τρίτου προκριματικού γύρου απέναντι στην Γκενκ βάζοντας το πιο σημαντικό γκολ της καριέρας του. Στις 24 Μαρτίου 2021, ο Αλεξανδρόπουλος κλήθηκε στην Εθνική Ελλάδας από τον προπονητή Τζον φαν ΄τ Σχιπ για τους επερχόμενους προκριματικούς του Παγκοσμίου Κυπέλλου 2022 εναντίον της Ισπανίας και της Γεωργίας. Στις 28 Μαρτίου 2021, έκανε το ντεμπούτο του με την εθνική ομάδα ως αλλαγή σε φιλικό αγώνα με την Ονδούρα. Παναθηναϊκός Κύπελλο Ελλάδος: 2021-2022 Νεαρός Ποδοσφαιριστής της Χρονιάς της Σούπερ Λιγκ Ελλάδας: 2021–22
Αδόλφος Ιωάννης Β΄ του Κλέεμπουργκ

Ο Αδόλφος-Ιωάννης Β΄, γερμ. Adolf-Johann ΙΙ (21 Αυγούστου 1666 - 27 Απριλίου 1701) από τον Οίκο του Βίττελσμπαχ-Παλατινάτου ήταν δούκας του Κλέεμπουργκ (Kleeburg) το διάστημα 1689-1701.

 Γεννήθηκε στο κάστρο Μπέργκτσαμπερν και ήταν ο πρωτότοκος γιος του Αδόλφου-Ιωάννη Α΄ κόμη του Κλέεμπουργκ και της Έλσας-Ελισάβετ Μπράχε. Το 1689 απεβίωσε ο πατέρας του και τον διαδέχθηκε. Ο ίδιος απεβίωσε το 1701 σε ηλικία 35 ετών στο κάστρο Λάιουζ του Τάγματος της Λιβονίας, στην Εσθονία. Ήταν άγαμος και τον διαδάχθηκε ο νεότερος αδελφός του Γουσταύος.
Μούσκαρι

Το Μούσκαρι είναι πολυετές βολβικό φυτό που προέρχονται από την Ευρασία. Παράγει πυκνές αιχμές κυανού χρώματος, με το σχήμα των λουλουδιών του να μοιάζουν με τσαμπιά σταφυλιών την άνοιξη. Η κοινή ονομασία για το γένος είναι βοτρύανθος. Συναντάται επίσης με το όνομα σταφυλοϋάκινθος, το οποίο χρησιμοποιείται επίσης για τα σχετικά γένη λεοπολδία και ψευδομούσκαρι, τα οποία συμπεριλαμβάνονται στο μούσκαρι, αλλά δεν θα πρέπει να συγχέονται με τους υάκινθους. Ορισμένα είδη βοτρύανθου χρησιμοποιούνται ως καλλωπιστικά φυτά κήπου.

 Το γένος Μούσκαρι προέρχεται από τον παλαιό κόσμο, συμπεριλαμβανομένης της λεκάνης της Μεσογείου, της κεντρικής και νότιας Ευρώπης, της βόρειας Αφρικής, της δυτικής, της κεντρικής και της νοτιοδυτικής Ασίας. Έχει γίνει γηγενές και αλλού, συμπεριλαμβανομένων της Βόρειας Ευρώπης και των Ηνωμένων Πολιτειών. Ο Βρετανός βοτανολόγος Μπράιαν Μάθιου αναφέρει πως πολλά είδη βοτρύανθου, που περιλαμβάνουν όχι μόνο το μούσκαρι αλλά και την λεοπόλδια την εύκομη και το ψευδομούσκαρι, δεν είναι εύκολο να διακριθούν.Έχει συνήθως ένα ή περισσότερα στενά φύλλα τα οποία προκύπτουν από έναν βολβό. Τα λουλούδια εμφανίζονται την Άνοιξη και σχηματίζουν μια ακίδα, που κρατιέται σε μια στενή ή χαλαρή σπείρα γύρω από ένα κεντρικό μίσχο. Τα λουλούδια συχνά γίνονται λιγότερο σφιχτά σε απόσταση, καθώς το λουλούδι ωριμάζει. Το χρώμα του λουλουδιού ποικίλλει από ανοιχτό μπλε σε πολύ σκούρο μπλε, αλλά και σχεδόν σε μαύρο χρώμα σε ορισμένες περιπτώσεις. Είναι επίσης γνωστές και μορφές αλμπινισμού στο είδος. Σε ορισμένα είδη, τα άνω λουλούδια μπορεί να έχουν διαφορετικό χρώμα και σχήμα από τα χαμηλότερα λουλούδια. Τα μεμονωμένα λουλούδια αποτελούνται από έξι συντηγμένους κάλυκες που σχηματίζουν ένα σφαιρικό έως επιμήκη ωοειδές σχήμα, συσφιγμένα στο τέλος για να σχηματίσουν ένα στόμα, γύρω από το οποίο τα άκρα των κάλυκων εμφανίζονται σαν μικροί λοβοί ή "δόντια", τα οποία μπορεί να έχουν διαφορετικό χρώμα από τον υπόλοιπο κάλυκα. Συνολικά, υπάρχουν συνολικά 15 είδη του γένους Muscari στην Ελλάδα: Mούσκαρι το εύκομον (Muscari comosum), επίσης παλαιότερα Λεοπόλδια η εύκομη (Leopoldia comosa) Mούσκαρι το παραμελημένο (Muscari neglectum), τα άνθη αναπτύσσονται σε βότρυ ο οποίος φέρει μελανοκυανά γόνιμα άνθη με οδοντωτό λευκό χείλος
ΦΚ Μπαλκάνι

Η ΦΚ Μπαλκάνι (αλβανικά: Klubi Futbollistik Ballkani‎), ευρέως γνωστή ως Μπαλκάνι, είναι ένας επαγγελματικός ποδοσφαιρικός σύλλογος με έδρα τη Therandë του Κοσσυφοπεδίου. Ο σύλλογος παίζει στη Superleague του Κοσόβου, η οποία είναι η κορυφαία κατηγορία ποδοσφαίρου στη χώρα.Στις 25 Αυγούστου 2022, μετά από μια νίκη επί της Σκούπι της Βόρειας Μακεδονίας, η Ballkani έγραψε ιστορία, παίρνοντας την πρόκριση στη φάση των ομίλων του Κόνφερενς Λιγκ. Ήταν η πρώτη ομάδα από το Κοσσυφοπέδιο που έφτασε στη φάση των ομίλων μιας διασυλλογικής διοργάνωσης της UEFA.

 Ο σύλλογος ιδρύθηκε το 1947 με την επωνυμία Ρήνια από κάποιους αθλητές με σκοπό να συμμετάσχουν σε διάφορους αγώνες και τουρνουά που διοργανώνονταν εκείνη την εποχή. Το 1952, ο σύλλογος εγγράφηκε και άρχισε να αγωνίζεται σε επίσημα πρωταθλήματα. Το 1965, άλλαξε το όνομα από ΚΦ Ρίνια σε ΚΦ Μπαλκάνι αφού η Suva Reka Chemical και Rubber Industry ανέλαβε τον σύλλογο. Ο σύλλογος ανέβηκε σταδιακά στο σύστημα του Γιουγκοσλαβικού πρωταθλήματος φτάνοντας στην Επαρχιακή Λίγκα του Κοσσυφοπεδίου τη σεζόν 1973–74. Υποβιβάστηκαν, αλλά επέστρεψαν το 1977 και παρέμειναν στο πρωτάθλημα μέχρι τη δεκαετία του 1990. Η Μπαλκάνι ήταν ένας από τους πρώτους συλλόγους στο Κοσσυφοπέδιο που εγκατέλειψε το σύστημα πρωταθλήματος της Ομοσπονδίας Ποδοσφαίρου της Γιουγκοσλαβίας και αντ' αυτού έπαιξε στο μη επίσημα αναγνωρισμένο πρωτάθλημα του Κοσσυφοπεδίου μέχρι το 2000. Ο σύλλογος παίζει τους εντός έδρας αγώνες του στο Στάδιο της πόλης Σούβα Ρέκα ( αλβανικά: Stadiumi i Qytetit të Suharekës‎), το οποίο είναι ένα στάδιο πολλαπλών χρήσεων στη Σούβα Ρέκα του Κοσσυφοπεδίου. Το στάδιο έχει χωρητικότητα 1.500 ατόμων. Ωστόσο, για την εναρκτήρια ευρωπαϊκή τους εκστρατεία, οι εντός έδρας αγώνες διεξήχθησαν στην Πρίστινα, στο Εθνικό Στάδιο, καθώς το γήπεδο της Σούβα Ρέκα δεν πληρούσε τις απαιτήσεις της UEFA. Σούπερ Λιγκ Κοσσυφοπεδίου Νικητές (2): 2021–22, 2022–23Κύπελλο Κοσσυφοπεδίου Φιναλίστ (1): 2019-20Σούπερ Καπ Κοσσυφοπεδίου Νικητές (1): 2023 Επίσημος ιστότοπος (in Albanian)
Κύπελλο Κύπρου πετοσφαίρισης ανδρών 1989-90

Το Κύπελλο Κύπρου 1989-90 ήταν η 16η έκδοση του Κυπέλλου Κύπρου (13η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι δέκα ομάδες της Α΄ κατηγορίας 1989-90 και οι 8 ομάδες της Β΄ κατηγορίας 1989-90. Νικήτρια ήταν η Νέα Σαλαμίνα για 2η φορά στην ιστορία της.

 Στα προκριματικά συμμετείχαν 4 από τις 18 ομάδες. Έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον Α΄ γύρο έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η Νέα Σαλαμίνα και η Ανόρθωση. Το παιχνίδι διεξήχθη στις 24 Ιουνίου 1990 στο Λευκόθεο Κλειστό Γυμναστήριο στη Λευκωσία. Νικήτρια ήταν η Νέα Σαλαμίνα με σκορ 3-0 σετ (15-10, 15-9, 15-6). «Ιστορία του κυπριακού βόλλεϋ: Χρυσή Βίβλος Ανδρών». www.volleyball.org.cy. ΚΟΠΕ. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 14 Φεβρουαρίου 2016.
Ειρηναίος Ρεφερενδάριος

Ο Ειρηναίος Ρεφερενδάριος (6ος αιώνας μ.Χ.) υπήρξε ποιητής σύγχρονος του Ιουστινιανού Α'. Στην Παλατινή Ανθολογία σώζονται τρία ερωτικά επιγράμματά του από τον Κύκλο του Αγαθία (V 249, 251, 253).

 Friedrich Christian Jacobs, Anthologia Graeca ad fidem codicis olim Palatini, nunc Parisini, ex apographo Gothano edita (Λειψία, 1813-1817), v. Α΄, p.159, 160. Pierre Waltz, ‘’Anthologie Grecque’’, ed. Les Belles Lettres, Paris, 1960, v.II, p.143.
Μόλντε ΦΚ

Η Μόλντε ΦΚ (νορβηγικά: Molde FK) είναι ένας ποδοσφαιρικός σύλλογος από το Μόλντε της Νορβηγίας. Ιδρύθηκε στις 19 Ιουνίου 1911 ως Ιντερνάσιοναλ Μόλντε. Έχει αναδειχθεί δύο φορές πρωταθλήτρια και τέσσερις φορές κυπελλούχος Νορβηγίας. Είναι μία από τις δύο νορβηγικές ομάδες που έχουν συμμετάσχει στους ομίλου του ΟΥΕΦΑ Τσάμπιονς Λιγκ.

 Πρωτάθλημα ποδοσφαίρου Νορβηγίας: Πρωταθλήτρια (5): 2011, 2012, 2014, 2019, 2022 Φιναλίστ (7): 1974, 1987, 1995, 1998, 1999, 2002, 2009 Τρίτη θέση (3): 1977, 1988, 1990 Κύπελλο Νορβηγίας:Κυπελλούχος (4): 1994, 2005, 2013, 2014 Φιναλίστ (3): 1982, 1989, 2009 Κύπελλο Λα Μάνχα: Νικήτρια (1): 2010 Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ. Πηγή: Επίσημος ιστότοπος
Αρχοντικό Ηρακλείου

Το Αρχοντικό (έως το 1954: η Αλιτζανή) είναι χωριό της Κοινότητος Αρκαλοχωρίου του Δήμου Μινώα Πεδιάδος. Ανήκε στην Επαρχία Μονοφατσίου του Νομού Ηρακλείου. Βρίσκεται σε γήλοφο με πανοραμική θέα σε όλη την περιοχή. Οι κάτοικοι ασχολούνται με την καλλιέργεια της ελιάς και του αμπελιού. Παράγεται κυρίως λάδι και σταφίδα. Στον οικισμό βρίσκεται ο ναός του Αγίου Ανδρέα και πριν τον οικισμό ο ναός του Μιχαήλ Αρχαγγέλου (μνημείο) και το κοιμητήριο (Άγιος Γεώργιος).

 Η παλαιότερη ονομασία του χωριού είναι Αλιτζανή (ή Αλή Τζανή), πιθανότατα από τη λέξη άλικος = ροδόχρωμο. Στη βενετικές απογραφές γράφεται Alizagni και Alizani, που σημαίνει ότι το όνομα είναι παλιό. Το 1583 είχε 210 κατοίκους και ήταν μεγαλύτερο από το Αρκαλοχώρι (Καστροφύλακας, Κ 96). Μερικοί σχετίζουν το χωριό με την ονομασία Αλή Τζανής, ωστόσο αυτό το όνομα αναφέρεται 100 χρόνια πριν έρθουν οι Τούρκοι στην Κρήτη. Συνεπώς, δεν είναι τουρκικό το όνομα. Αναφέρεται επίσης η ιστορία ότι οι Τούρκοι, για να εκδικηθούν τους ανθρώπους του χωριού, έκαναν την κεντρική εκκλησία του χωριού στάβλο, βάζοντας μέσα τα ζώα τους. Το πρωί όμως οι Τούρκοι βρήκαν τα ζώα νεκρά και αυτό αποδόθηκε σε θαύμα του Αγίου Ανδρέα. Οι σημερινοί κάτοικοι του χωριού κατάγονται από το Λασίθι. Η μετονομασία του χωριού σε Αρχοντικό έγινε τα τελευταία χρόνια. Ήταν τουρκικό χωριό και το 1881 δεν κατοικούσε κανένας Χριστιανός. Το Αρχοντικό είναι γενέτειρα του καθηγητή Ιατροδικαστικής Κωνσταντίνου Χουρδάκη (1939-). Το χωριό έλαβε τη σημερινή του ονομασία το 1955 μέσω μετονομασίας. Το Ηράκλειον και ο νομός του. Ηράκλειο: Νομαρχία Ηρακλείου. 1971. Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Ορθόδοξη Εκκλησία της Πολωνίας

Η Ορθόδοξη Εκκλησία της Πολωνίας (πολωνικά: Polski Autokefaliczny Kościół Prawosławny) αναγνωρίστηκε ως Αυτοκέφαλη το 1924 και διαιρείται σε 6 επαρχίες και 263 ενορίες με κύριο διοικητικό όργανό της την Ιερά Σύνοδο των Επισκόπων, προεδρευομένης υπό του Μητροπολίτου Βαρσοβίας και πάσης Πολωνίας Σάββα. Ο αριθμός των πιστών ανέρχεται στις 600.000 και πλέον στην Πολωνία.

 Κύριο διοικητικό όργανο της Εκκλησίας είναι η Ιερά Σύνοδος των Επισκόπων της Αγίας Ορθοδόξου Αυτοκεφάλου Εκκλησίας της Πολωνίας. Πρόεδρος της Ιεράς Συνόδου είναι ο εκάστοτε Μητροπολίτης Βαρσοβίας και πάσης Πολωνίας. Ιερά Σταυροπηγιακή Μονή Αγίου Ονουφρίου, Ἰαμπλέτσνα Ιερά Μονή Ευαγγελισμού της Θεοτόκου, Σούπρασλ Ησυχαστήριο Αγίου Δημητρίου του Μυροβλύτου, Σάκι Ησυχαστήριο Αγίας Σκέπης, Βυσόβα Ησυχαστήριο Αγίου Σεραφείμ του Σαρώφ, Κοστομλότι Σκήτη Αγίων Αντωνίου και Θεοδοσίου Ιερά Μονή Αγίων Μάρθας και Μαρίας, Γραμπάρκα Ιερά Μονή Γενεσίου της Θεοτόκου, Zβιέρκι Ιερά Μονή Κοιμήσεως της Θεοτόκου, Βοϊνόβο Ιερά Μονή Αγίας Σκέπης, Τουρκουβίτσε Ησυχαστήριο Αγίας Μεγαλομάρτυρος Αικατερίνης, Ζαλεσάνι Ορθόδοξη Εκκλησία της Πολωνίας - Ιστοσελίδα του Οικουμενικού Πατριαρχείου
Πρωθυπουργός της Εσθονίας

Ο Πρωθυπουργός της Εσθονίας (εσθονικά: Eesti Vabariigi peaminister) είναι ο επικεφαλής της κυβέρνησης της Δημοκρατίας της Εσθονίας. Ο πρωθυπουργός διορίζεται από τον Πρόεδρο, μετά από κατάλληλες διαβουλεύσεις με τις κοινοβουλευτικές ομάδες, και λαμβάνει ψήφο εμπιστοσύνης από το Κοινοβούλιο. Σε περίπτωση διαφωνίας, το Κοινοβούλιο μπορεί να απορρίψει την πρόταση διορισμού από τον Πρόεδρο και να επιλέξει άλλο υποψήφιο. Ο πρωθυπουργός είναι συνήθως ο ηγέτης του μεγαλύτερου κόμματος της κυβερνητική πλειοψηφίας. Ο πρωθυπουργός χρησιμεύει ως ο επικεφαλής της κυβέρνησης. Δεν διευθύνει κάποιο συγκεκριμένο υπουργείο, αλλά είναι, σύμφωνα με το σύνταγμα, ο επόπτης των εργασιών της κυβέρνησης. Η σημασία του ρόλου του πρωθυπουργού και οι σχέσεις του με άλλους υπουργούς εξαρτώνται συχνά από τη θέση του κόμματός του, σε πιθανή κυβέρνηση συνασπισμού, και από το ποσό της επιρροής που ο πρωθυπουργός κατέχει μέσα στο κόμμα του. Εάν ο πρωθυπουργός έχει μια ισχυρή θέση μέσα στο κόμμα του και αν η κυβέρνηση αποτελείται από αντιπροσώπους μόνο εκείνου του κόμματος, τότε μπορεί να απολαύσει ιδιαίτερη θέση εντός της κυβέρνησης. Σε όλες τα κρίσιμα εθνικά ερωτήματα, εντούτοις, η τελική απόφαση λαμβάνεται από το κοινοβούλιο ως τη νομοθετική δύναμη της Εσθονίας.

 Η Εσθονία κυβερνήθηκε από έναν πρωθυπουργό, κατά τη διάρκεια των πρώτων δύο ετών της ανεξαρτησίας της (1918-1920), μετά από την κατάρρευση της Ρωσικής Αυτοκρατορίας.Υπό το εσθονικό σύνταγμα του 1920, ο επικεφαλής της κυβέρνησης και αρχηγός του κράτους αποκαλούνταν «Πρεσβύτερος του Κράτους» (riigivanem). Με αυτό το σύστημα διακυβέρνησης η Εσθονία ελεγχόταν από ένα ριζικά κοινοβουλευτικό καθεστώς, καθώς ο Πρεσβύτερος μπορούσε να απομακρυνθεί από τη θέση του με απόφαση της απλής πλειοψηφίας του Κοινοβουλίου. Επιπλέον, ο Πρεσβύτερος δεν ήταν ο αρχηγός των ενόπλων δυνάμεων, ούτε μπορούσε να επικυρώσει νόμους ή να διαλύσει το Κοινοβούλιο. Η διάλυση του Κοινοβουλίου ήταν μόνο δυνατή μέσω ενός δημοψηφίσματος.Με το νέο σύνταγμα που επικυρώθηκε με το δημοψήφισμα του 1933, ανασυστάθηκε η θέση του πρωθυπουργού ως επικεφαλής της κυβέρνησης, το 1934, ενώ η χώρα απέκτησε ένα καθεστώς που έμοιαζε περισσότερο με προεδρική δημοκρατία. Κάτω από αυτό το σύνταγμα, ο Πρόεδρος μπορούσε να διορίζει και να απομακρύνει τον πρωθυπουργό και το υπουργικό συμβούλιο, να βάζει βέτο σε νόμους, να εκδίδει διατάγματα και να διαλύει το Κοινοβούλιο. Ο Κονσταντίν Πατς, που κατείχε τη θέση του Πρεσβύτερου, διόρισε τον εαυτό του στη θέση του πρωθυπουργού και με αυτή τη θέση κατέστη ικανός να αναστείλει τις εκλογές για την ανάδειξη του Πρεσβύτερου και για την ανάδειξη των αντιπροσώπων στο εσθονικό κοινοβούλιο. Ο ίδιος παρέμεινε πρωθυπουργός, με τον τίτλο του Πρόεδρου-Αντιβασιλέα (Riigihoidja), ως το 1938, όταν πραγματοποιήθηκαν οι εκλογές με ένα νέο σύνταγμα και εκλέχτηκε Πρόεδρος της Δημοκρατίας.
1502 Αρέντα

Η Αρέντα (Arenda) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,415. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Βέλγου αστρονόμου Συλβαίν Αρέντ.

 Η μέση διάμετρος της Αρέντας εκτιμάται σε 33,22 χιλιόμετρα. Ο φασματικός τύπος της είναι Xc, ενώ το άλβεδό της είναι 0,0367 ± 0,003. Η Αρέντα περιστρέφεται γύρω από τον εαυτό της με περίοδο 40 ως 52 ώρες περίπου, μία πολύ αργή περιστροφή για αστεροειδή. Τροχιά από το JPL (Java) / Εφημερίδα
Κλοντ Ζοζέφ

Ο Κλοντ Ζοζέφ (Claude Joseph, γεννήθηκε τον 20ό αιώνα) είναι πολιτικός της Αϊτής και υπηρέτησε ως πρωθυπουργός της χώρας από τις 14 Απριλίου 2021 ως τις 20 Ιουλίου της ίδιας χρονιάς. Επίσης υπηρέτησε ως υπουργός Εξωτερικών και Θρησκείας. Στις 7 Ιουλίου 2021 ανέλαβε στο αξίωμα του υπηρεσιακού προέδρου της Αϊτής μετά τη δολοφονία του προέδρου Ζοβενέλ Μοΐζ, ως τις 20 Ιουλίου 2021.

 Ο Ζοζέφ κατέχει διδακτορικό στη δημόσια πολιτική από τη Νέα Σχολή στη Νέα Υόρκη και εργάστηκε ως καθηγητής πανεπιστημίου στις Ηνωμένες Πολιτείες. Έχει διδάξει στο Πανεπιστήμιο του Κονέκτικατ και στο Πανεπιστήμιο του Λονγκ Άιλαντ. Στις 4 Μαρτίου 2020 έγινε υπουργός Εξωτερικών στην κυβέρνηση του Ζοζέφ Ζουτ.Μετά την παραίτηση του Ζουτ, διορίστηκε προσωρινός πρωθυπουργός από τον πρόεδρο Ζοβενέλ Μοΐζ στις 14 Απριλίου 2021.
Τσ'ίλι

Το Τσ'ίλι (ασομταβρούλι: Ⴜ, νουσχούρι: ⴜ, μχεντρούλι: წ) είναι το 32ο γράμμα των τριών γεωργιανών αλφαβήτων.Στο γεωργιανό σύστημα αρίθμησης η τιμή του γράμματος είναι 4000.

 Τς (δίγραφο) Mchedlidze, T. (1) The restored Georgian alphabet, Fulda, Germany, 2013 Mchedlidze, T. (2) The Georgian script; Dictionary and guide, Fulda, Germany, 2013 Machavariani, E. Georgian manuscripts, Tbilisi, 2011 The Unicode Standard, Version 6.3, (1) Georgian, 1991–2013 The Unicode Standard, Version 6.3, (2) Georgian Supplement, 1991–2013
NGC 185

Ο NGC 185 (γνωστός και ως Caldwell 18) είναι νάνος σφαιροειδής γαλαξίας στον αστερισμό Κασσιόπη, ο οποίος ανήκει στην τοπική ομάδα γαλαξιών. Απέχει περίπου 2 εκατομμύρια έτη φωτός και είναι δορυφόρος του γαλαξία της Ανδρομέδας. Σε αντίθεση με τους περισσότερους νάνους σφαιροειδείς γαλαξίες, ο NGC 185 περιλαμβάνει νεαρούς αστρικούς πληθυσμούς, ενώ περιλαμβάνει ενεργό πυρήνα, τύπου Σίφερτ 2, αν και αυτό αμφισβητείται. Πιθανότατα είναι κοντινότερος γαλαξίας Σίφερτ στη Γη και ο μόνος στην τοπική ομάδα γαλαξιών.

 Ο Ουίλιαμ Χέρσελ ανακάλυψε τον NGC 185 στις 30 Νοεμβρίου 1787, και το καταχώρησε στον κατάλογό του ως Η II.707. Ο Τζον Χέρσελ παρατήρησε τον γαλαξία ξανά το 1833, και τον καταλογογράφησε ως h 35 και το 1864 ως GC 90 στον γενικό του κατάλογο νεφελωμάτων και σμηνών. Ο πρώτος που φωτογράφησε τον γαλαξία ήταν ο Τζέιμς Έντουαρτ Κέλερ ανάμεσα στο 1898 και 1900 από αστεροσκοπείο Λικ. Ο Βάλτερ Μπάαντε αναγνώρισε τον NGC 185, μαζί με τον γειτονικό NGC 147, ως μέλη της τοπικής ομάδας γαλαξιών, τον κατάφερε να τον αναλύσει σε άστρα με τον τηλεσκόπιο τον 100 ιντσών του αστεροσκοπείου του όρους Γουίλσον. Τουλάχιστον δύο τεχνικές έχουν χρησιμοποιηθεί για να μετρηθεί η απόσταση του NGC 185. Με βάση την μεταβολή της επιφανειακής φωτεινότητας η απόσταση υπολογίστηκε σε 2,08 ± 0,15 Mly (640 ± 50 kpc). Επίσης, με βάση τη μέθοδο του κλάδου των ερυθρών γιγάντων η απόστασή του υπολογίστηκε σε 2,05 ± 0,13 Mly (630 ± 40 kpc). Δεδομένα για το NGC 185 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 185 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 185 στο Wikimedia Commons
Αντίπαπας Αδαλβέρτος

Ο αντίπαπας Αδαλβέρτος ή Αλβέρτος ή Αλέρικος ήταν Ιταλός καρδινάλιος και επίσκοπος του προαστίου της Σάντα Ρουφίνα, που εξελέγη ποντίφικας στη Ρώμη από τη φιλο-Γερμανική μερίδα.

 Ο Ερρίκος Δ΄ της Γερμανίας, με τη Σύνοδο του Μπρίξεν κατά την περίοδο της Έριδας της Περιβολής, προέβαλε τον Κλήμη Γ΄ ως πάπα. Όταν ο Κλήμης Γ΄ απεβίωσε, τον διαδέχθηκε ο Θευδέριχος, που όμως η αντι-Γερμανική μερίδα αιχμαλώτισε και φυλάκισε. Τότε ο Ερρίκος Δ΄ ενθάρρυνε τη φιλο-Γερμανική μερίδα να συγκεντρωθεί στη βασιλική των Αγ. Αποστόλων και να εκλέξει πάπα τον Αλβέρτο σε αντίθεση με τον Πασχάλη Β΄. "Όταν μαθεύτηκε ότι γινόταν ακόμη μία παρωδία εκλογής πάπα, όλη η πόλη ήταν σε αναταραχή. Το πλήθος έσπευσε στη βασιλική, όπου η συγκέντωση διαλύθηκε βιαστικά. Ο νεοεκλεγείς Αδαλβέρτος πήγε να διαφύγει, αλλά το πλήθος τον συνέλαβε. Ένας ιππέας έδωσε χρήματα για να τον αφήσουν και αφού του αφαίρεσε το πάλλιο που μόλις είχε περιβληθεί, τον έβαλε πίσω του στο άλογο και τον οδήγησε στον Πασχάλη Β΄ στο Λατερανό. Ο πάπας τον κράτησε φυλακισμένο σε έναν πύργο και σύντομα τον έστειλε στη μονή του Αγ. Λαυρεντίου στην Αβέρσα, όπου ως μοναχός τελείωσε τις ημέρες του".
Αλγόριθμος FCFS

Ο αλγόριθμος FCFS είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

 Ο αλγόριθμος FCFS είναι η απλούστερη μορφή χρονοπρογραμματισμού δίσκου. Το όνομά του προέρχεται από τα αρχικά των λέξεων First Come First Served και ουσιαστικά αυτό που κάνει είναι να εξυπηρετεί τις αιτήσεις του δίσκου με την σειρά που αυτές καταφθάνουν σε αυτόν. Ο αλγόριθμος αυτός είναι ο πιο δίκαιος αλγόριθμος αλλά γενικά δεν είναι και ο γρηγορότερος καθώς η κεφαλή του δίσκου μπορεί να κινηθεί από την μια του άκρη στην άλλη για να εξυπηρετήσει μια αίτηση αγνοώντας αιτήσεις κοντινότερες προς αυτή. Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2. Έστω ότι η κεφαλή την δεδομένη στιγμή είναι στο ίχνος 30. 30 --> 11 --> 5 --> 53 --> 88 --> 76 --> 2 SSTF SCAN LOOK Λειτουργικά Συστήματα, 2η ελληνική Έκδοση (Silberschatz, Galvin, Gagne), ISBN 978-960-411-692-8.
Τζαμέλ ΜακΛίν

Ο Τζαμέλ ΜακΛίν (αγγλικά: Jamel McLean, Μπρούκλιν, 18 Απριλίου 1988) είναι Αμερικανός επαγγελματίας καλαθοσφαιριστής. Με το ύψος του να είναι στα 2,03 μέτρα, αγωνίζεται στις θέσεις πάουερ φόργουορντ και σέντερ στους Kumamoto Volters της Ιαπωνίας.

 Το 2011, συμμετείχε στα Draft, χωρίς όμως να επιλεγεί από κάποια ομάδα, έτσι τη σεζόν 2011-12 αγωνίστηκε στη βελγική Leuven Bears. Τον Οκτώβριο του 2012, υπέγραψε συμβόλαιο για δύο μήνες με τη βελγική B.C. Oostende. Μετά τη λήξη του συμβολαίου αποχώρησε.Το υπόλοιπο τη σεζόν αγωνίστηκε στη γερμανική Telekom Baskets Bonn. Στις 28 Ιουνίου του 2013, ανανέωσε για έναν ακόμη χρόνο στη γερμανική ομάδα. Στις 5 Αυγούστου του 2015, ο ΜακΛίν, υπέγραψε συμβόλαιο με τη γερμανική Άλμπα Βερολίνου. Τη σεζόν 2014-15, ανακηρύχθηκε ο MVP του γερμανικού πρωταθλήματος. Τον Ιούλιο του 2015 αποχώρησε από τη γερμανική ομάδα.Στις 9 Ιουλίου του 2015, υπέγραψε συμβόλαιο διετούς ισχύος με την ιταλική ομάδα Εμπόριο Αρμανί Μιλάνο.Στις 12 Ιουλίου του 2017, υπέγραψε συμβόλαιο με τον Ολυμπιακό Πειραιώς, διετούς ισχύος, επίσης. Ωστόσο στους ερυθρόλευκους έμεινε ένα χρόνο δίχως να κατακτήσει κάποιο τρόπαιο. Ο σέντερ στην Ευρωλίγκα αγωνίστηκε στα 33 από τα 34 παιχνίδια του Ολυμπιακού και είχε μέσο όρο 8.7 πόντους, 4.7 ριμπάουντ, 1 ασίστ, 0.4 κλεψίματα, 1.4 λάθη και 0.2 τάπες. Επίσης στο Ελληνικό Πρωτάθλημα, μέτρησε 35 συμμετοχές και είχε μέσο όρο 8 πόντους, 4.4 ριμπάουντ, 1.1 ασίστ, 0.7 κλεψίματα, 1 λάθος και 0.3 τάπες.Το καλοκαίρι του 2018 συμφώνησε με την ρώσικη Λοκομοτίβ Κουμπάν. Ο ΜακΛίν πήρε μέρος σε 16 αγώνες του Γιούροκαπ τη σεζόν 2018/19 και είχε κατά μέσο όρο 10.3 πόντους, 4.7 ριμπάουντ, 1.6 ασίστ και 1.4 κλεψίματα. Το καλοκαίρι του 2019 αποτέλεσε παρελθόν από την ομάδα.Στις 28 Αυγούστου 2019, συμφώνησε με την ιταλική Ντίναμο Σάσαρι. Στα μέσα της σεζόν αποτέλεσε παρελθόν από την ομάδα. Με την Σάσαρι είχε συνολικά σε 16 αγώνες 6.7 πόντους, 3.9 ριμπάουντ και 0.6 ασίστ κατά μέσο όρο. Στις 24 Ιανουαρίου 2020, μετακόμισε στην Ιαπωνία για να αγωνιστεί στους Nagoya Diamond Dolphins.Τον Φεβρουάριο του 20221, συμφώνησε με την γερμανική Ρίζεν Λούντβιγκσμπουργκ. στο δεύτερο μισό της σεζόν, είχε 10.2 πόντους και 5.6 ριμπάουντ κατά μέσο όρο. Στις 7 Ιουλίου 2021, ανακοινώθηκε η συμφωνία του με την ισπανική Σαραγόσα. Τον Νοέμβριο αποχώρησε από την ομάδα έχοντας 9 πόντους και 4 ριμπάουντ κατά μέσο όρο. Στις 22 Νοεμβρίου 2021, συμφώνησε με τους Σκάιλαϊνερς Φρανκφούρτης του Πρωταθλήματος Γερμανίας. Jamel McLean at draftexpress.com Jamel McLean at eurobasket.com Jamel McLean at euroleague.net Jamel McLean Αρχειοθετήθηκε 2016-03-05 στο Wayback Machine. at fiba.com Jamel McLean Αρχειοθετήθηκε 2017-07-01 στο Wayback Machine. at legabasket.it (Ιταλικά) Jamel McLean at goxavier.com
Φρίτσλαρ

Το Φρίτσλαρ (γερμ. Fritzlar) είναι πόλη στη διοικητική περιφέρεια Κάσσελ, στο βόρειο τμήμα του κρατιδίου της Έσσης της Γερμανίας. Είναι το οικονομικό κέντρο της Επαρχίας Σβαλμ-Έντερ (Schwalm-Eder-Kreis) και έχει 14.599 κάτοικους (31 Δεκεμβρίου 2007). Οι κάτοικοι είναι μέχρι σήμερα ως επί το πλείστον καθολικοί, σε αντίθεση με την περιοχή γύρω από την πόλη.

 Το όνομα Φρίτσλαρ προέρχεται από το Fride slar που σημαίνει τόπος της ειρήνης. Κατά την περίοδο του εκχριστιανισμού, το Φρίτσλαρ έπαιξε σημαντικό ρόλο και το όνομα της πόλης συνδέεται με την εργασία του ιερέα Αγίου Βονιφατίου. Ο Β' Παγκόσμιος Πόλεμος προκάλεσε μόνον ελάχιστες ζημιές στην πόλη, οι οποίες σύντομα αποκαταστάθηκαν. Στην πόλη έζησε ο Ιταλός μουσικοσυνθέτης Ινιάτσιο Φιορίλλο (Ignazio Fiorillo, 1715-1787). Ο επισκέπτης βρίσκει μια τυπική μεσαιωνική πόλη με ελάχιστες σύγχρονες επιρροές. Αξιοθέατα είναι ο ναός, τα τείχη της πόλης με τους οκτώ πύργους και η κεντρική πλατεία. Σημαντικοί εργοδότες είναι ένα στρατόπεδο της Γερμανικής Αεροπορίας και ένα εργοστάσιο τροφίμων, ενώ στην ευρύτερη περιοχή βρίσκεται το φράγμα της λίμνης Έντερζεε (Edersee), ένα εργοστάσιο της Volkswagen στο Μπάουναταλ και η βιομηχανία W. Braun στο Μέλσουνγκεν. Το Κάσσελ απέχει περίπου 30 χλμ μέσω του αυτοκινητοδρόμου A49. Η πόλη είναι ένα δημοφιλές μικρό τουριστικό κέντρο. Οι περισσότεροι επισκέπτες είναι ποδηλάτες που κάνουν στάση ακολουθώντας τα ίχνη του Αγίου Βονιφατίου. Επίσημη ιστοσελίδα του Φρίτσλαρ